שייטת הים התיכון של הצי הרוסי

שייטת הים התיכון של הצי הרוסי, רשמית: היחידה המבצעית של הצי הרוסי בים התיכון (ברוסית: Постоянное оперативное соединение Военно-морского флота Российской Федерации в Средиземном море) הוא יחידה מבצעית קבועה של הצי הרוסי באזור הים התיכון, שנוצרה ב-21 בספטמבר 2013 לביצוע משימות בים התיכון, תוך התחשבות בהתפתחות המצב הצבאי-פוליטי באזור. השייטת כפופה למפקד צי הים השחור של הצי הרוסי ומהווה גוף חשוב במאבק הרוסי במדינה האסלאמית בסוריה, במסגרת מעורבותה במלחמת האזרחים בסוריה.

== היסטוריה ==
ההחלטה על הקמת היחידה התקבלה על ידי שר ההגנה הרוסי, גנרל הצבא סרגיי שויגו, במרץ 2013. ב-31 במאי מונה סגן מטה צי הים השחור, קפטן יורי זמסקי, לפקד על היחידה. ב-1 ביוני 2013 החלה למלא את המשימות שהוטלו עליה<ref>[http://function.mil.ru/news_page/country/more.htm?id=11769044@egNews Владимир Путин посетил Центральный командный пункт Вооруженных Сил РФ : Министерство обороны Российской Федерации]</ref>. בתחילת ספטמבר 2013 הגיעו למקום השירות הספינות הראשונות של הצי הרוסי ובראשן הספינה הגדולה נגד צוללות "אדמירל פנטלב", שעל סיפונה נמצא מטה כוח המשימה. היחידה המבצעית של הצי הרוסי בים התיכון החלה לתפקד במלואה ב-21 בספטמבר 2013. פיקוד היחידה כולל מטה ופיקוד מבצעי באזור הים התיכון, הממוקמים על סיפון ספינת הדגל (סיירת, אוניית צוללות גדולה או ספינת סיור).

הרכב היחידה יכול להיות בין 10 ל-20 ספינות וכלים, בהתאם למתח השורר בשטח ולגידול בטווח המשימות. בזמן היווצרותה כללה היחידה עד 15 ספינות, בשנת 2016 כבר הכילה עד 10 ספינות, מתוכן לפחות 6 ספינות מלחמה ו-3–4 ספינות תמיכה מציי הים השחור, הבלטי, הצפוני והאוקיינוס השקט.

כוחות היחידה המבצעית של הצי בים התיכון נשלטים מהמרכז הלאומי להגנת הפדרציה הרוסית. המשימות העיקריות שהוטלו עליה: הגנה נגד צוללות, הגנה אווירית, סיקור המצב, הגנה נגד טילים, ביצוע משימות הומניטריות, פעילויות חיפוש והצלה. מינואר עד יוני 2014, היחידה לקחה חלק בהבטחת המבצע להסרת נשק כימי מסוריה. היחידה מבצעת גם פעולות חילוץ.<ref>[http://www.interfax-russia.ru/main.asp?id=785866 // ]Интерфакс</ref>

מאז תחילת המבצע הצבאי של כוחות האוויר והחלל הרוסים בסוריה ב-30 בספטמבר 2015, היחידה לוקחת חלק במצבע ומספקת כיסוי לקבוצה האווירית של כוחות האוויר והחלל הרוסים בסוריה ובסיס חמיימים, שם היא פרוסה. המשימה העיקרית שלה היא להבטיח את פעילות הכוחות הרוסים בשטח הרפובליקה הערבית הסורית.

היחידה מפעילה כלים גם בנקודת הלוגיסטיקה ה-720 של הצי הרוסי, הממוקם בטרטוס (סוריה). באוקטובר 2016 הודיע משרד ההגנה הרוסי כי בסיס צי מלא יתפרס בטרטוס. החלטה זו נתמכה על ידי נשיא סוריה, בשאר אל-אסד, כך יהפוך טרטוס לבסיס הקבע של היחידה המבצעית של הצי הרוסי בים התיכון.<ref>[http://izvestia.ru/news/637298 РФ разместит постоянную военно-морскую базу в сирийском Тартусе]</ref><ref>[http://tvzvezda.ru/news/vstrane_i_mire/content/201503261556-wvqc.htm Страшный сон Запада сбывается: Россия построит военную базу в Сирии — Телеканал «Звезда»]</ref>

היחידה מפעילה טילים נגד צוללות, נחתות, ספינות דיזל וצוללות גרעיניות. היחידה מהווה גוף עצמאי שיכול לקיים שיתוף פעולה מלא עם חיל האוויר, לבצע משימות חיפוש אחר צוללות, כמו גם את משימות של הגנה אווירית.
{| class="graytable" style="text-align:center"
|-
| width="25%" |280x280 פיקסלים
| width="25%" |240x240 פיקסלים
| width="25%" |270x270 פיקסלים
| width="25%" |220x220 פיקסלים
|-
| נושאת המטוסים אדמירל קוזנצוב
| סיירת פיוטר הגדול
| סיירת הטילים "מוסקבה"
| סיירת הטילים "וריאג"
|}
בהתאם להחלטת המפקד העליון של הכוחות המזוינים של הפדרציה הרוסית, ולדימיר פוטין, בינואר 2017, החל צמצום קבוצת הכוחות של הפדרציה הרוסית בסוריה, כולל היחידה המבצעית של הצי הרוסי בים התיכון. עם זאת, היחידה עצמה ממשיכה בפעילותה ובסוף פברואר 2018 כללה 15 ספינות מלחמה וכלי תמיכה, כולל סדנה צפה להבטחת המוכנות הטכנית של ספינות וכלי שיט.<ref name="ria.ru">[https://ria.ru/syria/20170106/1485200749.html Минобороны приступило к сокращению группировки Вооруженных сил в Сирии]</ref><ref name="ria.ru" /><ref>[https://function.mil.ru/news_page/country/more.htm?id=12164201@egNews Морской тральщик Черноморского флота «Вице-адмирал Захарьин» вошёл в состав постоянного соединения ВМФ в Средиземном море, 24.02.2018]</ref><ref>[https://function.mil.ru/news_page/country/more.htm?id=12165789@egNews Плавмастерская ПМ-138 ЧФ пополнила соединение кораблей ВМФ в Средиземном море. 09.03.2018]</ref> במאי 2018 הודיע מפקד הצי הרוסי, האדמירל ולדימיר קורוליוב, כי חיל הים ימשיך לשמור על כוח מספרי יעיל ומאוזן של היחידה.<ref>[https://life.ru/t/новости/1120621/ghlavkom_vmf_zaiavil_chto_ghruppirovka_flota_v_sriediziemnom_morie_budiet_mieniatsia Главком ВМФ заявил, что группировка флота в Средиземном море будет меняться / ]life.ru<span>, 27.05.2018</span></ref>

ביולי 2017 קיימו ספינות וכלי היחידה לראשונה מצעד ימי לכבוד יום הצי הרוסי. המצעד נערך בטרטוס, בשטח המרכז הלוגיסטי של הצי הרוסי.<ref>[https://topspb.tv/news/2017/07/30/v-sirijskom-tartuse-proshel-parad-ko-dnyu-vmf/ В сирийском Тартусе прошел парад ко Дню ВМФ, 30.07.2017]</ref> בספטמבר 2018 השתתפו אוניות היחידה בפעולות החיפוש וההצלה של מטוס הסיור הרוסי Il-20 שהופל.<ref>[https://www.gazeta.ru/army/2018/09/18/11973805.shtml Российские военные подняли обломки самолета Ил-20 / ]gazeta.ru<span>, 18.09.2018</span></ref>

בזמנים שונים, כללה היחידה את ספינות הדגל של הצי הרוסי: נושאת המטוסים אדמירל צי ברית המועצות קוזנצוב, שייטת הטילים הגרעיניים הכבדים פיוטר הגדול והסיירות וריאג ומוסקבה, הפריגטות אדמירל גריגורוביץ' אדמירל אסן ואדמירל מקארוב.<ref>[http://function.mil.ru/news_page/country/more.htm?id=12096837@egNews#txt Три года назад было сформировано оперативное командование постоянного оперативного соединения ВМФ России в Средиземном море : Министерство обороны Российской Федерации]</ref><ref>[http://function.mil.ru/news_page/country/more.htm?id=12096723@egNews В Москве состоялось заседание Коллегии Министерства обороны России]</ref>

== מפקדים ==
* יורי זמסקי (2013–2014)<ref>[http://flot.com/news/navy/?ELEMENT_ID=171238 "Сметливый" вернулся в Севастополь]</ref>
* אלכסנדר אוקון (2015–2016)<ref>[http://ruinformer.com/page/chernomorcy-v-sredizemnom-otvetili-na-demonstraciju-muskulov-foto Черноморцы в Средиземном море ответили на «демонстрацию мускулов»]</ref>
* פאבל יאסניצקי (2016–2020)
* פאבל פרוסקוב (ממלא מקום; 2020–)<ref>[https://function.mil.ru/news_page/country/more.htm?id=12322094@egNews В сирийском Тартусе состоялось торжественное открытие бюста выдающегося русского флотоводца адмирала Фёдора Ушакова / mil.ru]</ref>

== ראו גם ==
* המעורבות הרוסית במלחמת האזרחים בסוריה
* בסיס הצי הרוסי בטרטוס

== קישורים חיצוניים ==
* [http://function.mil.ru/news_page/country/more.htm?id=12096837@egNews#txt היחידה המבצעית של הצי הרוסי בים התיכון], באתר משרד ההגנה הרוסי
* [http://ruinformer.com/page/kto-nas-oberegaet-vdali-ot-krymskih-beregov "מי מגן עלינו רחוק מחופי קרים?"], "מידע", 23 בספטמבר 2016
* [http://function.mil.ru/news_page/country/more.htm?id=11769044@egNews#txt ולדימיר פוטין ביקר בעמדת הפיקוד המרכזית של הכוחות המזוינים של הפדרציה הרוסית], באתר משרד ההגנה הרוסי, 6 ביוני 2013
* [https://web.archive.org/web/20161220070619/http://www.redstar.ru/index.php/news-menu/ino-military-menu/iran/item/11282-mesto-vstrechi-vostochnoe-sredizemnomore נקודת מפגש - מזרח הים התיכון], עיתון קרסנאיה זבזדה, 4 בספטמבר 2013

== הערות שוליים ==

קטגוריה:יחידות הצי הרוסי
קטגוריה:המעורבות הרוסית במלחמת האזרחים בסוריה: יחידות, ארגונים ואישים